ඊට අමතරව මේ මස 28 වන දින අග්‍රාමාත්‍යවරයාගේ ප්‍රධානත්වයෙන් කුඩා තේ වතු සමිති නියෝජිතයින් කැඳවා ජනාධිපති අපේක්ෂක සජිත් ප්‍රේමදාසගේ අපේක්ෂකත්වය ප්‍රවර්ධනය වන ආකාරයෙන් ප්‍රදානයන් සිදුකිරීමට නියමිත බව පවසමින් පාර්ලිමේන්තු මන්ත්‍රී වාසුදේව නානායක්කාර ද අද මැතිවරණ කොමිසමට පැමිණිල්ලක් ගොනුකළා.රාජ්‍ය භාෂා අමාත්‍යාංශයේ භාෂා පුහුණු අංශයේ අධ්‍යක්ෂවරයාගේ සේවය දේශපාලන හේතුමත අත්හිටුවීමේ සිද්ධියක් සම්බන්ධව ද මන්ත්‍රීවරයා මැතිවරණ කොමිසමට තවත් පැමිණිල්ලක් සිදුකළා.එමෙන්ම, අමාත්‍ය දයා ගමගේ දුන් නියෝගය පිළි නොපැදීම හේතුවෙන් තම සේවය අත්හිටුවීමට පියවර ගෙන ඇති බව පවසමින් ජාතික වැඩිහිටි මහලේකම් කාර්යාලයේ අධ්‍යක්ෂ සමන් උඩවත්ත ද අද මැතිවරණ කොමිසමට පැමිණිල්ලක් ඉදිරිපත් කළා.මේ අතර කොළඹ ජාතික රෝහලේ නව පත්වීම් ලබාදීමක් සම්බන්ධයෙන් ද අද තොරතුරු වාර්තා වුණා.